Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: államtitokkörbe eső adatokon túlmenően — sem tartoznak a közérdekű adatok körébe. A nemzetbiztonsági szolgálatokról szóló 1995. évi CXXV. törvény 51. § (1) bekezdésének azon kitétele, miszerint a nemzetbiztonsági szolgálatok
Paragraph Index: 1691

államtitokkörbe eső adatokon túlmenően — sem tartoznak a közérdekű adatok körébe. A nemzetbiztonsági szolgálatokról szóló 1995. évi CXXV. törvény 51. § (1) bekezdésének azon kitétele, miszerint a nemzetbiztonsági szolgálatok személyi állományával, biztonsági ellenőrzési és védelmi feladataival kapcsolatos adatai csak a miniszter, illetve a főigazgatók hozzájárulásával hozhatók nyilvánosságra, természetesen csak úgy értelmezhető, hogy mindenkire vonatkozó rendelkezést tartalmaz. Az valóban nem egyértelmű, hogy a védettséget megsértővel (nyilvánosságra hozóval) 2000/88/II. szám szemben milyen szankció foganatosítható. Állami alkalmazott esetében fegyelmi felelősségre-vonást lehet alkalmazni, de más személyek vonatkozásában ez nem lehetséges. Az azonban, hogy egy törvényben meghatározott kötelezettség teljesítésének elmulasztása nem von maga után szankciót, nem jelenti azt, hogy ezen kötelezettség ne lenne kötelező mindeki számára, vagy hogy a kötelezettség megtagadása elfogadható lenne. Jogrendünkben is számos példa akad a lex imperfecta intézményére: a „NEM NYIL- VÁNOS” jelzéssel ellátott iratok nyilvánosságra hozójával szemben sem lehet szankciót alkalmazni. Ennek ellenére senki sem feltételezi azt, hogy ez a kötelezettség ne lenne érvényes minden állampolgárra. Ugyanez fennáll az Alkotmány által kimondott kötelezettség esetében is: a parlamenti bizottságok előtt mindenki köteles megjelenni és vallomást tenni, ezen kötelezettség teljesítésének megtagadójával szemben azonban semminemű büntetés nem alkalmazható. IV. Végezetül engedje meg, hogy néhány általános észrevétellel éljek az ajánlására vonatkozóan:

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes